
Okresný súd Námestovo 18Ps/1/2025 5825200048 21. 03. 2025 Mgr. Iveta Bebejová ECLI:SK:OSNO:2025:5825200048.2
ROZSUDOK V MENE SLOVENSKEJ REPUBLIKY 18Ps/1/2025 Okresný súd Námestovo sudkyňou Mgr. Ivetou Bebejovou vo veci starostlivosti súdu o súdneho chránenca: A. B., nar. XX.XX.XXXX, s trvalým pobytom C. XXX, v konaní zastúpený procesným opatrovníkom: D. E., F. B., nar. XX.XX.XXXX, s trvalým pobytom C. XXX, v konaní o návrhu opatrovníčky súdneho chránenca: E. B., F. B., nar. XX.XX.XXXX, s trvalým pobytom C. XXX, opatrovníčka právne zastúpená: JUDr. Ľubomír Kuboš, advokát so sídlom Trstená, Bernolákova 18, IČO: 47441798, na schválenie právneho úkonu - kúpnej zmluvy uzavretej opatrovníčkou v mene súdneho chránenca dňa 30.12.2024, takto rozhodol: 18Ps/1/2025
I. Súd s c h v a ľ u j e právny úkon opatrovníčky: E. B., F. B., nar. XX.XX.XXXX, bytom C. XXX, ktorým dňa 03.01.2025 uzavrela v mene A. B., nar. XX.XX.XXXX, bytom C. XXX, vystupujúceho ako predávajúci s kupujúcim: G. D., nar. XX.XX.XXXX, bytom C. XX, kúpnu zmluvu vyhotovenú dňa 30.12.2024 v C., ktorou predávajúci A. B. predáva kupujúcemu G. D. do vlastníctva spoluvlastnícky podiel vo veľkosti 169/461 k pozemku parc. č. H. XXXX o výmere 461 m2, zapísaný v katastri nehnuteľnosti na liste vlastníctva č. XXXX, E. I. J., katastrálny odbor, okres J., obec C., k. ú. C., čo prestavuje výmeru prevádzaného podielu vo veľkosti 169 m2, za dohodnutú kúpnu cenu vo výške 9.633,- eur. II. Opatrovníčka E. B., F. B., nar. XX.XX.XXXX, bytom C. XXX, sa z a v ä z u j e , že zabezpečí, aby kúpna cena uvedená v predmetnej kúpnej zmluve bola uhradená v celom rozsahu na účet, resp. na iný ňou zriadený bankový produkt na meno A. B. alebo aby po zaplatení kúpnej ceny kupujúcim previedla kúpnu cenu v celom rozsahu na účet, resp. na iný ňou zriadený bankový produkt na meno A. B. a aby súdu zdokladovala splnenie tohto záväzku v lehote 20 dní od zaplatenia kúpnej ceny kupujúcim. III. Žiaden z účastníkov n e m á nárok na náhradu trov konania. odôvodnenie: 18Ps/1/2025
Vo veci bol dňa 21.03.2025 vyhlásený rozsudok za prítomnosti navrhovateľky-opatrovníčky, právneho zástupcu navrhovateľky a procesnej opatrovníčky, ktorí sa po vyhlásení rozsudku vzdali práva podať proti nemu odvolanie a preto tento rozsudok s poukazom na § 221 písm. a/ Civilného sporového poriadku (ďalej len „CSP“) v spojení s § 2 ods. 1 Civilného mimosporového poriadku (ďalej len „CMP“) neobsahuje odôvodnenie. Poučenie: 18Ps/1/2025 Proti tomuto rozsudku možno podať odvolanie v lehote 15 dní odo dňa jeho doručenia, na Okresný súd Námestovo, písomne (§ 355 ods. 1 v spojení s § 362 ods. 1 Civilného sporového poriadku – ďalej „CSP“). V odvolaní sa musí okrem všeobecných náležitostí podania stanovených v § 127 ods. 1, 2 CSP (ktorému súdu je určené, kto ho robí, ktorej veci sa týka, čo sa ním sleduje, jeho podpísania a uvedenia spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) – § 363 CSP. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci (§ 62 ods. 1 CMP). Odvolacie dôvody možno meniť a dopĺňať až do rozhodnutia o odvolaní (§ 62 ods. 2 CMP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Po vyhlásení rozsudku sa účastníci práva podať odvolanie, voči všetkým výrokom rozsudku, vzdali.

